ททท. จัดกิจกรรมการแข่งขันไตรกีฬา AMAZING RACE FESTIVAL &amp; TRIATHLON กระจายรายได้สู่พื้นที่เมืองรอง
นางนาที รัชกิจประการ ประธานคณะที่ปรึกษารองนายกรัฐมนตรี เปิดเผยว่า ได้งานการแข่งขันไตรกีฬา Amazing Race Festival &amp; Triathlon จังหวัดพัทลุง ตั้งแต่วันที่ 17 – 19 มิถุนายน 2565 ที่ผ่านมา ณ หาดแสนสุขลำปำ อำเภอเมือง จังหวัดพัทลุง ถือเป็นการประสบความสำเร็จดานการผลักดันการท่องเที่ยวเชิงกีฬา (Sport Tourism) ซึ่งได้รับการตอบรับเป็นอย่างดีจากนักท่องเที่ยว รวมถึงยังเป็นการพัฒนากีฬาเพื่อการท่องเที่ยวและบูรณาการระหว่างการท่องเที่ยวและการเล่นกีฬา ซึ่งการแข่งขันจะสร้างประสบการณ์ใหม่ด้านการแข่งขันกีฬาที่ผู้เข้าร่วมการแข่งขันจะสามารถเล่นกีฬาพร้อมท่องเที่ยวได้ในช่วงเวลาเดียวกัน นอกจากนี้ ยังช่วยกระจายรายได้สู่พื้นที่เมืองรอง กระตุ้นการเดินทางท่องเที่ยวภายในประเทศ ตลอดจนเผยแพร่ประชาสัมพันธ์แหล่งท่องเที่ยว ภูมิปัญญาท้องถิ่น ผ่านสินค้าและบริการในพื้นที่ และแสดงให้เห็นถึงความพร้อมของประเทศไทยในการเปิดรับนักท่องเที่ยว หลังจากสถานการณ์การแพร่ระบาดโควิด-19 คลี่คลายลง ซึ่งกิจกรรมดังกล่าวยังเป็นกลไกในการขับเคลื่อนด้านเศรษฐกิจของประเทศได้อีกด้วย